# 

**Записник од 37-мата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 37-мата седница на Советот на Општина Берово одржана на ден 02.11.2023 година со почеток во 08:00 часот во салата за состаноци при општина Берово*.**

Седницата ја отвори и со неа раководеше Претседателката на Советот на Општина Берово г-ѓа Марија Буровска.

Од вкупно 15 Советници на седницата присуствуваа сите 15 Советници и тоа: Марија Буровска, Владо Методиев, Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

На Седницата присуствуваa Градоначалникот на општина Берово Звонко Пекевски и м-р. Анита Рунтевски како правна поддршка.

Претседателката на Совет, Марија Буровска, за работа на 37-мата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 36-та седница на Совет на Општина Берово;
2. Измена и дополнување на Буџетот на Општина Берово за 2023 година;
3. B1 – образец за развојна програма “Штип и Берово, заедно за подобрување на условите за живот на Ромските заедници”
4. Предлог Р Е Ш Е Н И Е за основање на Општински совет за социјална заштита на Општина Берово;
5. Предлог Р Е Ш Е Н И Е за формирање на Општински Совет за превенција на детско престапништво на општина Берово;
6. Предлог Измена на Програмата за одбележување на значајни настани и истакнати личности со спомен обележја во Општина Берово за 2023 година;
7. Предлог О Д Л У К А за давање на согласност за преземање дејствија за одржување и заштита на спомен обележја на територијата на општина Берово;
8. Предлог Програма за еднакви можности меѓу жените и мажите на Општина Берово за 2023 година;
9. Предлог Акциски план за еднакви можности на мажите и жените на општина Берово за 2022 – 2025 година;
10. Предлог Стратегија за еднакви можности на мажите и жените на регионот Делчево, Берово и Пехчево за периодот 2023 – 2026 година;
11. Предлог О Д Л У К А за давање на трајно користење, без надомест, на недвижна ствар, водоснабдителен систем - филтер станица со резервоар и резервни делови за преработка на вода за пиење на Беровско Езеро, на ЈПКР „Услуга“ Берово;
12. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1, дел од КП 2, КП 8, КП 10, КП 11/1, КП 11/2 и КП 13, КО Ратево, Општина Берово;
13. Предлог О Д Л У К А за прифаќање на донација - противпожарна опрема од Нова Горица, Република Словенија;
14. Предлог О Д Л У К А за прифаќање на донација од ДТ СТОКОМАК ДОО Скопје ;
15. Предлог О Д Л У К А за давање на согласност за превоз на вработените при ОСУ “Ацо Русковски” Берово во десперзираните паралелки на релација Берово – Пехчево и обратно, за учебната 2023- 2024 година, со моторно возило FIAT SCUDO, сопственост на Општина Берово;
16. Предлог Измена и дополнување на Програма за одржување на јавна чистота на подрачјето на Општина Берово за 2023 година;
17. Предлог Измена и дополнување на Програма – Ј3 за изградба, реконструкција и одржување на јавното осветлување на подрачјето на Општина Берово за 2023 година;
18. Предлог О Д Л У К А за распишување на Јавен повик за пријавување на заинтересирани лица за избор на член во Управен одбор при ЈПКР “Услуга” Берово со најмалку три години работно искуство од областа на правните работи;
19. Предлог О Д Л У К А за формирање на Комисија за селекција за избор на член во Управен одбор при ЈПКР ,,Услуга” – Берово со најмалку три години работно искуство од областа на правните работи;
20. Статутарна Одлука за изменување и дополнување на Статутот на OOУ “Дедо Иљо Малешевски” Берово;
21. Кумулативен извештај (трет квартал) за реализација на Програмата за активностите на Општина Берово во областа на културата во 2023 година;
22. Кумулативен извештај (трет квартал) за реализација на Програмата за одбележување на значајни настани и истакнати личности со спомен обележја во Општина Берово за 2023 година;
23. Кумулативен извештај (трет квартал) за реализација на Програмата за активностите на Општина Берово во областа на социјалната заштита за 2023 година;
24. Кумулативен извештај за реализираните активности и исплатени средства од Програмата за развој на спортот и спортско рекреативните активности на Општина Берово;
25. Извештај за трет квартал за работа на Дом на културата “Димитар Беровски” Берово за 2023 година;
26. Квартален извештај за реализација на Програмата за 2023 година на ОЈУСЗСЛ “Д-р Иван Влашки” Берово;
27. Извештај за видови и број на интервенции од ТППЕ Берово трето тримесечие период од (01.07.2023 – 30.09.2023 година)
28. Предлог - Програма за работа на територијалната противпожарна единица за 2024 година;
29. Предлог Одлука за разрешување и именување на членови на Локален совет за превенција;
30. Советнички иницијативи и прашања;
31. Барања од институции и граѓани.

За збор се јави Градоначалникот Звонко Пекевски и побара дополнување на дневниот ред со 3 нови точки:

* Предлог Одлука за субвенционирање на ЈПКР “Услуга” Берово;
* Предлог Решение за разрешување и именување на член на Управен одбор на ОЈУСЗСЛ “д-р Иван Влашки” Берово;
* Предлог О Д Л У К А за прифаќање на донација од ДТ СТОКОМАК ДОО Скопје, за дечиња од ОЈУДГ “23 Август” Берово;

за кои советниците претходно имаат добиено материјали за разгледување, со што точката Предлог Одлука за субвенционирање на ЈПКР “Услуга” Берово да биде под точка 2 од дневниот ред, а точките Предлог Решение за разрешување и именување на член на Управен одбор на ОЈУСЗСЛ “д-р Иван Влашки” Берово и Предлог О Д Л У К А за прифаќање на донација од ДТ СТОКОМАК ДОО Скопје, за дечиња од ОЈУДГ “23 Август” Берово да бидат 31 и 32 точка. Другите точки се поместуваат од реден број 33 заклучно со реден број 34 од дневниот ред.

Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен следниот:

**ДНЕВЕН РЕД**

1. Записник од 36-та седница на Совет на Општина Берово;
2. Предлог Одлука за субвенционирање на ЈПКР “Услуга” Берово;
3. Измена и дополнување на Буџетот на Општина Берово за 2023 година;
4. B1 – образец за развојна програма “Штип и Берово, заедно за подобрување на условите за живот на Ромските заедници”
5. Предлог Р Е Ш Е Н И Е за основање на Општински совет за социјална заштита на Општина Берово;
6. Предлог Р Е Ш Е Н И Е за формирање на Општински Совет за превенција на детско престапништво на општина Берово;
7. Предлог Измена на Програмата за одбележување на значајни настани и истакнати личности со спомен обележја во Општина Берово за 2023 година;
8. Предлог О Д Л У К А за давање на согласност за преземање дејствија за одржување и заштита на спомен обележја на територијата на општина Берово;
9. Предлог Програма за еднакви можности меѓу жените и мажите на Општина Берово за 2023 година;
10. Предлог Акциски план за еднакви можности на мажите и жените на општина Берово за 2022 – 2025 година;
11. Предлог Стратегија за еднакви можности на мажите и жените на регионот Делчево, Берово и Пехчево за периодот 2023 – 2026 година;
12. Предлог О Д Л У К А за давање на трајно користење, без надомест, на недвижна ствар, водоснабдителен систем - филтер станица со резервоар и резервни делови за преработка на вода за пиење на Беровско Езеро, на ЈПКР „Услуга“ Берово;
13. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1, дел од КП 2, КП 8, КП 10, КП 11/1, КП 11/2 и КП 13, КО Ратево, Општина Берово;
14. Предлог О Д Л У К А за прифаќање на донација - противпожарна опрема од Нова Горица, Република Словенија;
15. Предлог О Д Л У К А за прифаќање на донација од ДТ СТОКОМАК ДОО Скопје ;
16. Предлог О Д Л У К А за давање на согласност за превоз на вработените при ОСУ “Ацо Русковски” Берово во десперзираните паралелки на релација Берово – Пехчево и обратно, за учебната 2023- 2024 година, со моторно возило FIAT SCUDO, сопственост на Општина Берово;
17. Предлог Измена и дополнување на Програма за одржување на јавна чистота на подрачјето на Општина Берово за 2023 година;
18. Предлог Измена и дополнување на Програма – Ј3 за изградба, реконструкција и одржување на јавното осветлување на подрачјето на Општина Берово за 2023 година;
19. Предлог О Д Л У К А за распишување на Јавен повик за пријавување на заинтересирани лица за избор на член во Управен одбор при ЈПКР “Услуга” Берово со најмалку три години работно искуство од областа на правните работи;
20. Предлог О Д Л У К А за формирање на Комисија за селекција за избор на член во Управен одбор при ЈПКР ,,Услуга” – Берово со најмалку три години работно искуство од областа на правните работи;
21. Статутарна Одлука за изменување и дополнување на Статутот на OOУ “Дедо Иљо Малешевски” Берово;
22. Кумулативен извештај (трет квартал) за реализација на Програмата за активностите на Општина Берово во областа на културата во 2023 година;
23. Кумулативен извештај (трет квартал) за реализација на Програмата за одбележување на значајни настани и истакнати личности со спомен обележја во Општина Берово за 2023 година;
24. Кумулативен извештај (трет квартал) за реализација на Програмата за активностите на Општина Берово во областа на социјалната заштита за 2023 година;
25. Кумулативен извештај за реализираните активности и исплатени средства од Програмата за развој на спортот и спортско рекреативните активности на Општина Берово;
26. Извештај за трет квартал за работа на Дом на културата “Димитар Беровски” Берово за 2023 година;
27. Квартален извештај за реализација на Програмата за 2023 година на ОЈУСЗСЛ “Д-р Иван Влашки” Берово;
28. Извештај за видови и број на интервенции од ТППЕ Берово трето тримесечие период од (01.07.2023 – 30.09.2023 година)
29. Предлог - Програма за работа на територијалната противпожарна единица за 2024 година;
30. Предлог Одлука за разрешување и именување на членови на Локален совет за превенција;
31. Предлог Решение за разрешување и именување на член на Управен одбор на ОЈУСЗСЛ “д-р Иван Влашки” Берово;
32. Предлог О Д Л У К А за прифаќање на донација од ДТ СТОКОМАК ДОО Скопје, за дечиња од ОЈУДГ “23 Август” Берово;
33. Советнички иницијативи и прашања;
34. Барања од институции и граѓани.
35. ***Записник од 36-тата седница на Совет на Општина Берово;***

Претседателката на Совет, Марија Буровска, отвори расправа по дадената точка. Советничката Виолета Марковска Димовска упати на неколку технички грешки направени во записникот кои е потребно да се корегираат. Никој друг од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 36-тата седница на Совет на Општина Берово;*

1. ***Предлог Одлука за субвенционирање на ЈПКР “Услуга” Берово;***

Претседателката на Совет, Марија Буровска, отвори расправа по дадената точка и даде збор на Градоначалникот Пекевски, кој истакна дека со оваа Одлука Советот на општина Берово одобрува субвенционирање на ЈПКР “Услуга” Берово, во износ од 600.000,00 денари *(шестотини илјади денари),* за плаќање на долг за потрошена електрична енергија.

Бидејќи никој од советниците не се јави за збор, се премина на гласање и **со 8 гласа ЗА, 7 гласа ПРОТИВ, НЕМА ВОЗДРЖАНИ советници** е усвоена *Одлука за субвенционирање на ЈПКР “Услуга” Берово;*

1. ***Измена и дополнување на Буџетот на Општина Берово за 2023 година;***

Претседателката на Совет Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека точката е разгледана на комисија, се’ е детално објаснето, буџетот за 2023 година од 341 848 947 денари се зголемува на 353 848 947 денари, ова зголемување е највеќе од даночните приходи. За збор се јави Градоначалникот Пекевски кој истакна дека аналогно на усвоената одлука за субвенционирање на ЈПКР, во предложениот ребаланс на буџетот ќе има промена во расходната страна. Имено, од програмата ВА, ставка 481, износот од 2 000 000 денари ќе с енамали и ќе изнесува 1 400 000 денари, а Програма АО ставка 461- субвенции за јавни претпријатија ќе се зголеми за 600 000 денари.

Никој друг од советниците не се јави за збор, се премина на гласање и **со 8 гласа ЗА, НЕМА советници кои гласаа ПРОТИВ, 7 ВОЗДРЖАНИ советници,**  се усвоени *Измена и дополнување на Буџетот на Општина Берово за 2023 година;*

1. ***B1 – образец за развојна програма “Штип и Берово, заедно за подобрување на условите за живот на Ромските заедници”***

Претседателката на Совет Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека точката е разгледана на комисија, оваа развојна програма е веќе 3та година по ред, од неа останува мал дел за реализација во 2024 година, остануваат уште 2 куќи за доизградба од вкупно 15 предвидени во програмата. За збор се јави Градоначалникот Пекевски кој истакна дека законска обврска имаме до 20 октомври во тековната година да ги доставиме развојните програми за наредната буџетска година, а истите програми согласно законските регулативи треба да бидат усвоени најдоцна до 15 ноември во тековната година, а со цел развојните програми да бидат составен дел од буџетот за наредната година.

Бидејќи никој од советниците не се јави за збор, се премина на гласање и **со 15 гласа ЗА, НЕМА советници кои гласаа ПРОТИВ, нема ВОЗДРЖАНИ советници** е усвоен *B1 – образец за развојна програма “Штип и Берово, заедно за подобрување на условите за живот на Ромските заедници”*

1. ***Предлог Р Е Ш Е Н И Е за основање на Општински совет за социјална заштита на Општина Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека согласно дадените предлози од институциите за членови на Општинскиот совет за социјална заштита на Општина Берово се предлагаат:

1. Биљана Марковска (претставник од општинска администрација);

2. Биљана Каламадевска (претставник од општинска администрација)

3. Благица Лапевска (претставник од општинска администрација)

4. Горан Кракутовски (претставник од Здружение на граѓани);

5. Биљана Миловска (претставник од центар за социјална работа);

6. Елизабета Рунтевска (претставник од ДГ 23 Август, Берово);

7. Тахир Дестанов (претставник од исламска верска заедница);

8. Марија Цикарска (претставник од ОЈУСЗСЛ д-р Иван Влашки);

9. Ванчо Чибански (претставник од основно образование);

10.Сања Глабовска (претставник од основно образование);

11. Татјана Димитровска (претставник од средно образование);

12. Дивна Соколчевска (претставник од здравствена заштита);

13. Маја Милошовска (претставник од АВРСМ) и

14. Андреј Симевски (претставник од ОВР Берово)

15. Маја Рашковска (претставник од ОЈО).0

Ја објасни обврската на Општинскиот совет за социјална заштита кој треба да изготви социјален план зa подрачјето на општината. Социјалниот план содржи мапирање на социјалните проблеми и ранливите групи во општината, анализа на капацитетите и расположливите социјални услуги, како и специфичните потреби за развој на социјални услуги во општината. По изготвување на социјалниот пла, Градоначалникот, врз основа на него, изготвува годишна програма за социјалната заштита, која ја донесува Советот на општината.

Бидејќи никој од советниците не се јави за збор, се премина на гласање и **со 14 гласа ЗА, НЕМА советници кои гласаа ПРОТИВ, нема ВОЗДРЖАНИ советници (советникот Александар Мишовски е отсутен од гласање)** е усвоено *Р Е Ш Е Н И Е за основање на Општински совет за социјална заштита на Општина Берово;*

1. ***Предлог Р Е Ш Е Н И Е за формирање на Општински Совет за превенција на детско престапништво на општина Берово;***

Претседателката на Совет Марија Буровска, отвори расправа по дадената точка и истакна дека со донесување на ова решение се формира Општински Совет за превенција на детско престапништво на општина Берово, за следење на состојбите, покренување иницијативи за нивното подобрување и развивање на програми за вклучување на локалната заедница во превенција на детското престапништво и третманот на деца сторители на дејствија што со закон се предвидени како кривични дела и прекршоци во состав:

- **Александра Величкова** - претставник од ПС од ОН Берово при ОВР Берово

- **Грозданка Миловски** - преставник од ЈУМЦСР– Берово;

- **Јована Шишовска** - преставник од Унија на средношколци,

- **Маја Рашковска**  - Виш стручен јавнообвинителски соработник по казнено право

- **Татјанка Муртовска** - преставник од Совет на родители при ООУ “Дедо Иљо Малешевски” Берово;

- **Марија Кожарска** - преставник од Совет на родители при ООУ “Никола Петров Русински” с.Русиново, општина Берово;

- **Зоран Печински** - преставник од Совет на родители при ОСУ “Ацо Русковски” Берово;

- **Урмета Арифовска -** преставник од Здруженија на граѓани и фондации.

Членовите на Општинскиот Совет за превенција на детско престапништво на општина Берово се именуваат за време од пет години, со право на повторен избор. Со Општинскиот совет за превенција на детско престапништво на Општина Берово претседава претседател избран од редовите на членовите, со мандат од две години, со право на повторен избор. Општински совет за превенција на детско престапништво на Општина Берово донесува:

- годишна програма за својата работа што ја усвојува Советот на општина Берово, и

- деловник за својата работа.

За својата работа Општински совет за превенција на детско престапништво на Општина Берово, најмалку еднаш годишно го известува Советот на општина Берово и Државниот совет за превенција на детско престапништво.

Бидејќи никој од советниците не се јави за збор, се премина на гласање и **и со 15 гласа ЗА, НЕМА советници кои гласаа ПРОТИВ, нема ВОЗДРЖАНИ советници** е усвоено *Р Е Ш Е Н И Е за формирање на Општински Совет за превенција на детско престапништво на општина Берово;*

1. ***Предлог Измена на Програмата за одбележување на значајни настани и истакнати личности со спомен обележја во Општина Берово за 2023 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, дополнителни 50 000 денари се предвидени за санација и обновување на спомен-обележјата во општина Берово. За збор се јави советничката Ангела Здравковска која упати прашање во врска со реконструкцијата на спомен костурницата на влезот на градот, зошто истата не се реконструира, неколку пати се донесува одлука за отпочнување со активности за реконструкција, но тоа никако не се реализира? Дали треба да се предвидат повеќе средства или има некој друг проблем? На ова одговори Градоначалникот Пекевски дека два пати веќе општината има објавено тендер за реконструкција на ова спомен обележје, првиот пат имало само еден правен субјект пријавено, но истиот понудил многу повисока цена од предвидената, а на вториот тендер никој се нема пријавено. Се разгледуваат можностите како да се постапи во случајот и конечно да се почне со реконструкцијата на костурницата.

Бидејќи никој друг од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Измена на Програмата за одбележување на значајни настани и истакнати личности со спомен обележја во Општина Берово за 2023 година;*

1. ***Предлог О Д Л У К А за давање на согласност за преземање дејствија за одржување и заштита на спомен обележја на територијата на општина Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, и јавно ги прочита називите на спомен обележјата на територија на општина Берово кои се предвидени за одржување и заштита сгласно оваа одлука.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за давање на согласност за преземање дејствија за одржување и заштита на спомен обележја на територијата на општина Берово;*

1. ***Предлог Програма за еднакви можности меѓу жените и мажите на Општина Берово за 2023 година;***

Претседателката на Совет Марија Буровска, отвори расправа по дадената точка и даде збор на Претседателката на комисијата за еднакви можности, Виолета Марковска Димовска, која истакна дека овие три точки се ставени на дневен ред заради терминолошко усогласување на програмите согласно законот за родова еднаквост, нема измена на програмите, само е тоа терминолошкото усогласување, наместо родова еднаквост се заменува со терминот еднаквост меѓу мажите и жените. Нагласи дека комисијата имала обука во соработка со невладината организација КХАМ од Делчево, која е доста успешна и го истакна заклучокот од оваа обука, кој е воедно и предлог во иднина сите програми за работа кои советот ги усвојува, покрај матичните комисии кои ги разгледуваат, да ги разгледува и комисијата за еднакви можности.

Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Програма за еднакви можности меѓу жените и мажите на Општина Берово за 2023 година;*

1. ***Предлог Акциски план за еднакви можности на мажите и жените на општина Берово за 2022 – 2025 година;***

Претседателката на Совет Марија Буровска, отвори расправа по дадената точка.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Акциски план за еднакви можности на мажите и жените на општина Берово за 2022 – 2025 година;*

1. ***Предлог Стратегија за еднакви можности на мажите и жените на регионот Делчево, Берово и Пехчево за периодот 2023 – 2026 година;***

Претседателката на Совет Марија Буровска, отвори расправа по дадената точка.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Стратегија за еднакви можности на мажите и жените на регионот Делчево, Берово и Пехчево за периодот 2023 – 2026 година;*

1. ***Предлог О Д Л У К А за давање на трајно користење, без надомест, на недвижна ствар, водоснабдителен систем - филтер станица со резервоар и резервни делови за преработка на вода за пиење на Беровско Езеро, на ЈПКР „Услуга“ Берово;***

Претседателката на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, и даде појаснување дека филтер-станицата е изградена во 2018 година, сега е комплетно сервисирана и давањето на истата на ЈПКР, претпријатието ќе може да врши приклучок на корисниците на ноивата водоводна линија и мрежа. За збор се јави и Градоначалникот Пекевски, кој истакна дека средствата за изградба на филтер-станицата на беровско езеро се обезбедени преку проектот за прекугранична соработка INTERREG, и веќе поголем дел од викед-куќите во оваа туристичка населба се приклучени и со ова проблемот со редовното снабдување со чиста вода за пиење на овој дел конечно ќе биде надминат.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за давање на трајно користење, без надомест, на недвижна ствар, водоснабдителен систем - филтер станица со резервоар и резервни делови за преработка на вода за пиење на Беровско Езеро, на ЈПКР „Услуга“ Берово;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1, дел од КП 2, КП 8, КП 10, КП 11/1, КП 11/2 и КП 13, КО Ратево, Општина Берово;***

Претседателката на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, се однесува на проширување на парцела за поставување на фотоволтаични панели од фирмата Фотоволт бос Струмица во атар на с.Ратево, на дел од регионалниот пат Берово-Струмица.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1, дел од КП 2, КП 8, КП 10, КП 11/1, КП 11/2 и КП 13, КО Ратево, Општина Берово;*

1. ***Предлог О Д Л У К А за прифаќање на донација - противпожарна опрема од Нова Горица, Република Словенија;***

Претседателката на Совет Марија Буровска, отвори расправа по дадената точка и истакна дека донацијата е од Доброволно противпожарно друштво НОВА ГОРИЦА, Република Словенија (PROSTOVOLJNO GASILSKO DRUŠTVO NOVA GORICA. Донацијата ќе се користи за потребите на ТППЕ Берово и се состои во следниве добра:

1 (еден) број моторен бетонски сечач марка Томос;

6 (шест) пара пожарникарски ракавици;

1 (еден) број апарат за гаснење пожар под висок притисок;

1 (еден) број на пожарникарско работно јаже;

1 (еден) број на противпожарна цевка тип B;

3 (три) броја на противпожарна цевка тип C;

Градоначалникот Пекевски јавно упати благодарност до Доброволното противпожарно друштво НОВА ГОРИЦА од Република Словенија за досегашните донации дадени на општина Берово, како и за укажаната поддршка и реализираната обука на нашите пожарникари во Словенија која се реализираше во две групи.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за прифаќање на донација - противпожарна опрема од Нова Горица, Република Словенија;*

1. ***Предлог О Д Л У К А за прифаќање на донација од ДТ СТОКОМАК ДОО Скопје ;***

Претседателката на Совет Марија Буровска, отвори расправа по дадената точка и даде збор на Градоначалникот Пекевски, кој истакна дека оваа одлука се однесува на доделување на канделабри за јавно осветлување на дел од ул. Даме Груев и ул. Индустриска во Берово. Претседателката на совет, Марија Буровска за запознавање на јавноста ги прочита добрата кои ги содржи оваа донација. Имено, Донацијата која се дава на Општина Берово содржи:

* Набавка, транспорт и монтажа на на еднократна челична лира со должина од L=1m, нагиб 10 степени минизирана и офарбана со сребрен хамершлак, количина 6 (шест) парчиња и
* Набавка, транспорт и монтажа на челичен столб во висина H=8m тростепен минизиран и офарбан со сребрен хамершлак опремен со разводна табличка со еден осигурач, количина 6 (шест) парчиња.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за прифаќање на донација од ДТ СТОКОМАК ДОО Скопје;*

1. ***Предлог О Д Л У К А за давање на согласност за превоз на вработените при ОСУ “Ацо Русковски” Берово во десперзираните паралелки на релација Берово – Пехчево и обратно, за учебната 2023- 2024 година, со моторно возило FIAT SCUDO, сопственост на Општина Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности го прочита барањето од ОСУ„Ацо Русковски“ Берово и ја образложи оправданоста на донесувањето на оваа одлука. За збор се јави советникот Петар Ружински кој истакна дека како советничка група немаат против учениците од ОСУ„Ацо Русковски“ да се превезуваат, но упати прашање до Градоначалникот, дали како општина имаме обврска да вршиме превоз и на професорите и дали општината има надлежност за вршење на ваква дејност? Потоа, ако надлежните од ОСУ„Ацо Русковски“ знаеле дека има проблем со превозот на професорите во дисперзираните паралелки, а сигурно знаеле, зошто не се презеле мерки во септември, на почетокот на учебната година, туку бараат после 2 месеци општината да го реши нивниот проблем, а сите знаеме дека веќе некое време се врши превозот на професорите со бараното возило? Ние немаме никаков документ зошто се јавил овој проблем, дали правните субјекти кои го имаат добиено тендерот за превоз на учениците, одбиваат да вршат превоз и на професорите, па согласно тоа, да имаме оправданост зошто ја поддржуваме ваквата одлука. На ова одговори Градоначалникот Пекевски дека надлежност како општина имаме, согласно законските обврски, доколку се побара од некоја единка согласно можностите, општината има обврска да помогне во изнајдување на решение за било какви проблеми. На прашањето зошто во септември не ја побарале оваа услуга, Градоначалникот Пекевски истакна дека во текот на месец септември училиштето има потпишано договор со правниот субјект Андон Компани од Пехчево и превозот на професорите оваа компанија го има вршено. Но заради економската оправданост на фирмата, истата го известува училиштето дека нема да може да го врши превозот и на професорите и оттука почнуваат проблемите со кои се соочува училиштето. Знаете и самите дека ова возило кое веќе е сопственост на општина Берово, го имаме побарано од агенцијата за одземен имот да ни го доделат, за понатаму да можеме да им помагаме на единките кориснички во нашата општина согласно нивните потреби и барања. Но ако цените дека превозот не треба да го врши општина Берово со ова возило а на товар на средното училиште, тогаш ќе треба ова возило на наредната седница да го преотстапиме на ОСУ„Ацо Русковски“ и тога тие самите да го вршат превозот на професорите во дисперзираните паралелки во Пехчево, за да не се доведеме во ситуација учениците да губат настава. За збор повторно се јави советникот Петар Ружински кој истакна дека тие не се против превозот на професорите, туку имаат сомнеж за постапката за извршување на превозот, сепак општина Берово нема лиценца за вршење на ваква дејност. На ова градоначалникот Пекевски одговори дека како општина имаме обврска да го вршиме превозот и на професорите до дисперзираните паралелки на матичното училиште, иако тоа се наоѓа на територија на друга општина. За збор се јави и м-р. Анита Рунтевски која ја образложи постапката за донесување на оваа одлука, и наведе дека со имотот на општината располага советот и за да се почне постапка за добивање на соодветна лиценца, најпрвин е потребно советот да даде согласност за отпочнување на постапката. За збор се јави и советникот Александар Мишовски, кој истакна дека донесувањето на оваа одлука е задоцнето, од причина што превозот на професорите општина Берово веќе некое време го врши, без да биде запазена претходна постапка. Совтеникот Гоце Ружински ги прочита одредбите од оваа одлука каде е потенцирано дека превозот на професорите до дисперзираните паралелки ќе се врши со возило сопственост на општина Берово управувано од лица вработени на работно место возач, но трошоците за превоз и одржување ќе бидат на ОСУ„Ацо Русковски“. Во оваа одлука нема ништо незаконски или спорно. Советникот Петар Ружински истакна дека сметаат дека има многу нејаснотии во барањето од ОСУ„Ацо Русковски“ и во оваа одлука и заради тоа нема да ја поддржат. Советникот Владо Методиев истакна дека неможеме да очекуваме учениците да ги почитуваат професорите и наставниците, а овде ние како раководно тело со општината со овие наши реакции и оспорување на донесувањето на одлуките, пред се’ за доброто на сите наши граѓани, немаме почит спрема наставниот кадар, заради тоа и се доведуваме до ситуации да немаме ниту наставници ниту ученици во нашите училишта.

Бидејќи никој друг од советниците не се јави за збор, се премина на гласање и **со 6 гласа ЗА, нема советници кои гласале ПРОТИВ, 6 ВОЗДРЖАНИ советници (советниците Стево Суџуковиќ, Гоце Ружински и Наташа Ваканска се изземаат од гласање)** не е усвоена*О Д Л У К А за давање на согласност за превоз на вработените при ОСУ “Ацо Русковски” Берово во десперзираните паралелки на релација Берово – Пехчево и обратно, за учебната 2023- 2024 година, со моторно возило FIAT SCUDO, сопственост на Општина Берово;*

1. ***Предлог Измена и дополнување на Програма за одржување на јавна чистота на подрачјето на Општина Берово за 2023 година;***

Претседателката на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, се однесува на ангажирање на едно лице за собирање на пет-амбалажа за период од 2 месеци, односно до крајот на тековната година, а ова лице ќе биде ангажирано за соработка со ЈПКР, а за наредната година ќе се разгледаат можностите за продолжување на оваа активност.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** се усвоени *Измена и дополнување на Програма за одржување на јавна чистота на подрачјето на Општина Берово за 2023 година;*

1. ***Предлог Измена и дополнување на Програма – Ј3 за изградба, реконструкција и одржување на јавното осветлување на подрачјето на Општина Берово за 2023 година;***

Претседателката на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, се однесува на пренамена на средства во делот од програмата „Јавно осветлување“ во делот „Изградба на улично осветлување на ул . Даме Груев“ се додава и ул. „Индустриска“ во Берово, а сумата 1.500.000,00 ден. останува иста. Исто така, во делот од програмата „Јавно осветлување“се додава и „За набавка на материјали и украси за новогодишно украсување“, со сума од 400.000,oo ден. Сумата 1.500.000,oo ден. „За одржување на Јавно осветлување“ се менува во 1.100.000,oo ден. Останатите одредби од програмата за јавно осветлување за 2023 година остануваат исти.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** се усвоени *Измена и дополнување на Програма – Ј3 за изградба, реконструкција и одржување на јавното осветлување на подрачјето на Општина Берово за 2023 година;*

1. ***Предлог О Д Л У К А за распишување на Јавен повик за пријавување на заинтересирани лица за избор на член во Управен одбор при ЈПКР “Услуга” Берово со најмалку три години работно искуство од областа на правните работи;***

Претседателката на Совет Марија Буровска, отвори расправа по дадената точка и даде збор на м-р. Анита Рунтевски која ја објасни постапката и причината за повторно распишување на јавниот повик за избор на член во Управен одбор на ЈПКР со најмалку три години работно искуство од областа на правните работи..

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за распишување на Јавен повик за пријавување на заинтересирани лица за избор на член во Управен одбор при ЈПКР “Услуга” Берово со најмалку три години работно искуство од областа на правните работи;*

1. ***Предлог О Д Л У К А за формирање на Комисија за селекција за избор на член во Управен одбор при ЈПКР ,,Услуга” – Берово со најмалку три години работно искуство од областа на правните работи;***

Претседателката на Совет Марија Буровска, отвори расправа по дадената точка и бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советникот Александар Мишовски е отсутен од гласање)** е усвоена*О Д Л У К А за формирање на Комисија за селекција за избор на член во Управен одбор при ЈПКР ,,Услуга” – Берово со најмалку три години работно искуство од областа на правните работи;*

1. ***Статутарна Одлука за изменување и дополнување на Статутот на OOУ “Дедо Иљо Малешевски” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности објасни на што се однесуваат измените во статутарната одлука, а тоа е заради временото затворање на подрачните училишта во с.Владимирово и с.Смојмирово.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници (советниците Глигорчо Крстовски и Александар Мишовски се изземаат од гласање)** е усвоена*Статутарна Одлука за изменување и дополнување на Статутот на OOУ “Дедо Иљо Малешевски” Берово;*

1. ***Кумулативен извештај (трет квартал) за реализација на Програмата за активностите на Општина Берово во областа на културата во 2023 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија. Комисијата нема забелешки по извештајот.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*Кумулативен извештај (трет квартал) за реализација на Програмата за активностите на Општина Берово во областа на културата во 2023 година;*

1. ***Кумулативен извештај (трет квартал) за реализација на Програмата за одбележување на значајни настани и истакнати личности со спомен обележја во Општина Берово за 2023 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија. Комисијата нема забелешки по извештајот.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*Кумулативен извештај (трет квартал) за реализација на Програмата за одбележување на значајни настани и истакнати личности со спомен обележја во Општина Берово за 2023 година;*

1. ***Кумулативен извештај (трет квартал) за реализација на Програмата за активностите на Општина Берово во областа на социјалната заштита за 2023 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија. Комисијата нема забелешки по извештајот.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*Кумулативен извештај (трет квартал) за реализација на Програмата за активностите на Општина Берово во областа на социјалната заштита за 2023 година;*

1. ***Кумулативен извештај за реализираните активности и исплатени средства од Програмата за развој на спортот и спортско рекреативните активности на Општина Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија. Комисијата нема забелешки по извештајот.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*Кумулативен извештај за реализираните активности и исплатени средства од Програмата за развој на спортот и спортско рекреативните активности на Општина Берово;*

1. ***Извештај за трет квартал за работа на Дом на културата “Димитар Беровски” Берово за 2023 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија. Комисијата нема забелешки по извештајот.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (претседателката Марија Буровска се иззема од гласање)** е усвоен*Извештај за трет квартал за работа на Дом на културата “Димитар Беровски” Берово за 2023 година;*

1. ***Квартален извештај за реализација на Програмата за 2023 година на ОЈУСЗСЛ “Д-р Иван Влашки” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, сите предвидени активности соглсно програмата за работа успешно се реализираат. Комисијата нема забелешки.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Квартален извештај за реализација на Програмата за 2023 година на ОЈУСЗСЛ “Д-р Иван Влашки” Берово;*

1. ***Извештај за видови и број на интервенции од ТППЕ Берово трето тримесечие период од (01.07.2023 – 30.09.2023 година);***

Претседателката на Совет Марија Буровска, отвори расправа по дадената точка и даде збор на претседателот на комисијата за општествени дејности, Герасим Гриовски, кој истакна дека комисијата нема одржано состанок, но е направена координација со командирот на ТППЕ и детално ги објасни сите интервенции и активности на ТППЕ во третиот квартал од годината. Нема забелешки по извештајот.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Извештај за видови и број на интервенции од ТППЕ Берово трето тримесечие период од (01.07.2023 – 30.09.2023 година);*

1. ***Предлог - Програма за работа на територијалната противпожарна единица за 2024 година;***

Претседателката на Совет Марија Буровска, отвори расправа по дадената точка и даде збор на претседателот на комисијата за општествени дејности, Герасим Гриовски, кој истакна дека во програмата прецизно е дадена финансиската спецификација на активностите за тековно одржување на опремата и обврските кои ги поседува ТППЕ. Нема забелешки за програмата.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Програма за работа на територијалната противпожарна единица за 2024 година;*

1. ***Предлог Одлука за разрешување и именување на членови на Локален совет за превенција;***

Претседателката на Совет Марија Буровска, отвори расправа по дадената точка и истакна дека согласно дописот од Јавна здравствена установа Здравствен Дом Берово како и дописoт од ПС од ОН Берово од Локалниот совет за превенција на Општина Берово, формиран со Одлука на Совет на Општина Берово со Бр.09-4157/1 од 29.11.2022 година се разрешуваат следните членови:

**- Митко Каламадевски** - Командир на полициско одделение за безбедност во патниот сообраќај;

- **Васко Мамучевски** - Помошник командир за јавен ред и мир и превенција и

- **Спец.д-р Весна Коловска**- од областа на здравството.

А за нови членови на Локалниот совет за превенција на Општина Берово се именуваат:

**- Сашко Андовски** – Водич на безбедносен реон;

- **Јованка** **Петровска** – службеник/лице за прифат – сменоводител;

- **Тодорчо Кацарски**- од областа на здравството.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Одлука за разрешување и именување на членови на Локален совет за превенција;*

1. ***Предлог Решение за разрешување и именување на член на Управен одбор на ОЈУСЗСЛ “д-р Иван Влашки” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека ова Решение е поради истек на мандат на член на Управниот одбор во Домот за стари лица. За нов член на Управен одбор во ОЈУСЗСЛ “д-р Иван Влашки” Берово се именува Наташа Лапевска.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоено*Решение за разрешување и именување на член на Управен одбор на ОЈУСЗСЛ “д-р Иван Влашки” Берово;*

1. ***Предлог О Д Л У К А за прифаќање на донација од ДТ СТОКОМАК ДОО Скопје, за дечиња од ОЈУДГ “23 Август” Берово;***

Претседателката на Совет Марија Буровска, отвори расправа по дадената точка и истакна дека по повод отварањето на новиот маркет на Стокомак во Берово, донацијата која се дава на Општина Берово, а за дечињата од ОЈУДГ “23 Август” Берово се состои од:

* Чоколадо млечно 90 гр АЛПИНЕЛА количина 50 и
* Нектар сок зелен праска 200мл количина 50.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за прифаќање на донација од ДТ СТОКОМАК ДОО Скопје, за дечиња од ОЈУДГ “23 Август” Берово;*

1. ***Советнички иницијативи и прашања;***
2. Советникот Александар Мишовски упати прашање до Градоначалникот дали е решен проблемот со спорната улица во централното градско подрачје, улицата спроти маркетот Кит-Го во Берово?
3. Советничката Виолета Марковска Димовска упати прашање до Градоначалникот до каде е реконструкцијата на филтер-станицата во Берово, кога ќе може да се очекува граѓаните да почнат да ја користат водата за пиење, да се намалат трошоците за купување на вода за пиење?
4. Советничката Викторија Спенџарска Стеен даде предлог до Градоначалникот лулашките во паркот да се поправат, но ако е можно да се изработат од дрво, за да бидат поиздржливи и поотпорни на надворешни влијанија.
5. Советничката Виолета Марковска Димовска исто така упати уште едно прашање до Градоначалникот до каде е реконструкцијата на спортското игралиште во градкиот парк?

На сите прашања и предлози Градоначалникот Пекевски даде соодветен одговор.

***34. Барања од институции и граѓани.***

***1. Барање за промена на тарифата за авто-такси превоз на патници во општина Берово;***

Советот на Општина Берово на 37-та Седница одржана на ден 02.11.2023 година под точка 34.Барања од институции и граѓани, го разгледа Барањето од такси превозниците во општина Берово, и донесе **З А К Л У Ч О К,**  барањето за промена на тарифата за авто-такси превоз на патници во општина Берово примено со арх.бр.09-4085/1 од 24.10.2023 година да биде проследено до Општинскиот инспектор за патен сообраќај во општина Берово-Тони Ѓоковиќ и согласно истото, инспекторот да достави до Советот податоци за состојбата на такси превозниците на ниво на општина Берово, дали истите имаат и користат таксиметри во своите возила, за да може советот на општина Берово да одговори согласно поднесеното барање. Воедно до Советот на Општина Берово да биде доставена и важечката одлука со која е утврдена тарифата за авто – такси превозот.

Во прилог до општинскиот инспектор за патен ссобраќај е доставено барањето од авто-такси превозници со арх.бр.09-4085/1 од 24.10.2023 година.

***2. Известување од Одделение за правни и општи работи при општина Берово;***

Советот на Општина Берово на 37-та Седница одржана на ден 02.11.2023 година под точка 34.Барања од институции и граѓани, го разгледа Известувањето од Одделение за правни и општи работи при општина Берово и донесе **З А К Л У Ч О К** известувањето да се достави до Комисија за процена на штети од природни непогоди и други несреќи на подрачјето на општина Берово до овластените проценители при општина Берово, за нивно запознавање и понатамошно постапување.

Во прилог до Комисијата за процена на штети од природни непогоди и други несреќи на подрачјето на општина Берово е доставено Известувањето од Одделение за правни и општи работи при општина Берово.

***3. Барање за ослободување од плаќање на надоместок за комунална такса за јавно осветлување од Љупчо Ролевски;***

Советот на Општина Берово на 37-та Седница одржана на ден 02.11.2023 година го разгледа Барањето примено во општина Берово со Бр.09-3239/1 од 02.11.2023 година и донесе **З А К Л У Ч О К** дека согласно Законот за комуналните такси, Советот на Општина Берово констатира дека Барањето на **Љупчо Ролевски од Берово,** **се одбива.** Имено, согласно член 6 став 2 од Законот за комуналните такси: *“Се ослободуваат од плаќање на комунална такса од членот 3 став (1) точка 10 на овој закон имателите на броила за мерење на електрична енергија* ***во населените места каде што нема јавно осветлување****”.* Објектот за кој што се бара ослободување од плаќање на надоместок за комунална такса за јавно осветлување се наоѓа во градежниот реон на Берово и со тоа барателот согласно цитираниот член од Законот за комунални такси не ги исполнува условите за ослободување.

*\*Барањата за ослободување од плаќање на надоместок за комунална такса за јавно осветлување од Зоја Солар и Илија Бундевски ќе се разгледуваат на наредна Седница на Совет;*

***4. Барање од Деан Мицески од Прилеп за доделување на финансиска помош за лекување на неговиот син;***

Советот на Општина Берово на 37-та Седница одржана на ден 02.11.2023 година го разгледа барањето примено во општина Берово со Бр.09-4173/1 од 30.10.2023 година и донесе **З А К Л У Ч О К** дека со оглед на фактот што ставката од Буџетот на општина Берово од која се вршат трансферите на средства за оваа намена е истрошена, Советот на Општина Берово не е во можност позитивно да одговори на барањето.

***5. Допис од Роза Цикарска;***

Советот на Општина Берово на 37-та Седница одржана на ден 02.11.2023 година го разгледа Дописот од Роза Цикарска примен во општина Берово со Бр.09-2809/3 од 04.10.2023 година и донесе **З А К Л У Ч О К** дописот да се достави до Одделение за финансиски прашања при општина Берово, за нивно запознавање и понатамошно постапување.

***6. Решение за доделување на финансиски средства на ОСУ“Ацо Русковски” Берово за патронат ;***

Врз основа на член 36 став 1 точка 15 од Законот за локална самоуправа (“Службен Весник на Република Македонија” бр.5/2002), член 19 став 2 точка 44 од Статутот на Општина Берово (“Службен гласник на Општина Берово” бр.13/2002, 18/2007, 30/2008, 20/2010, 20/19, 47/21 и 30/23) и член 17 од Одлуката за извршување на Буџетот на Општина Берово за 2023 година со Бр.09-341/1 од 25.01.2023 година и член 17 од Одлуката за извршување на Буџетот на Општина Берово за 2023 година со бр.09-1602/1 од 26.04.2023 година, а врз основа на поднесено Известување од ОСУ„Ацо Русковски“ Берово, примено во Општина Берово со Бр.09-3575/3 од 05.10.2023 година, Советот на Општина Берово на 37-та Седница одржана на ден 02.11.2023 година донесе Р Е Ш Е Н И Е за доделување на средства од Буџетот на Општина Берово за 2023 година и во истото на ОСУ„Ацо Русковски“ Берово, се доделуваат 25.700,оо денари како поддршка за одбележување на патрониот празник на ОСУ„Ацо Русковски“ Берово и 70 години постоење на средно образование во Берово.

Со донесување на ова Решение, престанува да важи Решението за доделување на средства од Буџетот на Општина Берово за 2023 година со бр.09-3575/2 од 21.09.2023 година.

***7. Решение за доделување на финансиски средства на*** ***за Меѓународната изложба МАКИНОВА 2023 и ЕКОНОВА 2023;***

Врз основа на член 36 став 1 точка 15 од Законот за локална самоуправа (“Службен Весник на Република Македонија” бр.5/2002), член 19 став 2 точка 44 од Статутот на Општина Берово (“Службен гласник на Општина Берово” бр.13/2002, 18/2007, 30/2008, 20/2010, 20/19, 47/21 и 30/23) и член 17 од Одлуката за извршување на Буџетот на Општина Берово за 2023 година со Бр.09-341/1 од 25.01.2023 година и член 17 од Одлуката за извршување на Буџетот на Општина Берово за 2023 година со бр.09-1602/1 од 26.04.2023 година, а врз основа на поднесено Барање за финансиска поддршка за Меѓународната изложба МАКИНОВА 2023 и ЕКОНОВА 2023, примено во Општина Берово со Бр.09-3829/1 од 09.10.2023 година, Советот на Општина Берово на 37-та Седница одржана на ден 02.11.2023 година донесе Р Е Ш Е Н И Е за доделување на средства од Буџетот на Општина Берово за 2023 година и во истото на Сојуз на пронаоѓачи и автори на технички унапредувања на Македонија, се доделуваат 50.000,оо денари како поддршка за Меѓународната изложба МАКИНОВА 2023 и ЕКОНОВА 2023 која ќе се одржи во Берово.

Точките на дневен ред се исцрпени и седницата е завршена во 11:20 часот.

На крајот од седницата Претседателката Марија Буровска се заблагодари на Советниците за присуството.

Усвоен со

Бр.09-4493/1

­­­­24.11.2023 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*